b'\n_START_ARTICLE_\nZrakoplovi Fizir\n_START_PARAGRAPH_\nZrakoplovi Fizir su zrakoplovi hrvatskog najpoznatijeg konstruktora Rudolfa Fizira._NEWLINE_Prvi zrakoplov Fizir je konstruirao 1913. godine ali sve ostaje smo na papiru. Dvokrilni zrakoplov s Maibach motorom od 260 KS, izvrsnih aerodinami\xc4\x8dkih osobina, Fizir je konstruirao 1925. godine i s njim posti\xc5\xbee bolje rezultate od letjelica s gotovo dvostruko ja\xc4\x8dim motorima. Zrakoplov 1927. godine pobje\xc4\x91uje na natjecanju Male Antante. Zrakoplov se kasnije serijski proizvodio za potrebe vojnog zrakoplovstva kao \xc5\xa1kolski zrakoplov. 1928. godine konstruirao je zrakoplov Fizir s Wrightovim motorom. Veliki uspjeh bio je zrakoplov Fizir FN s motorom Walter od 120 KS ili Mercedes od 120 KS koji je izra\xc4\x91en u seriji od vi\xc5\xa1e stotina primjeraka. Kao \xc5\xa1kolski zrakoplov koristio se u vojnom zrakoplovstvu i u aeroklubovima za vu\xc4\x8du jedrilica u aerozapruzi._NEWLINE_Tijekom 1930. isti zrakoplov preina\xc4\x8duje u hidroplan i 1931. dobivamo na\xc5\xa1u prvu amfibiju, zrakoplov namijenjen polijetanju i slijetanju na vodene povr\xc5\xa1ine i kopno. Njegovu amfibiju FA-1 godinama su upotrebljavali primorski aeroklubovi, a FA-2 konstruiran 1960. godine u Aerotehni\xc4\x8dkom zavodu Zrakoplovnog saveza Hrvatske u Zagrebu trebao je postati poslovni aerotaksi za \xc4\x8detiri putnika.'